NOTAT
Versjon: 16.06.04


Redaksjonsgruppa våren 2004
Lesehjelp: 
Dette notatet gir Redaksjonsgruppas vurderinger av arbeidet våre 2004. I første omgang er notatet ment som et utgangspunkt for diskusjoner rundt gruppas videre arbeid. Målet for gruppa er å komme med noen anbefalinger i forhold til de problemstillingene som blir trukket opp etter å ha fått tilbakemelding fra aktuelle personer (Studieweb +?) på notatet. 

Notatet er delt inn i følgende deler:

1. Hva var utgangspunktet for Redaksjonsgruppas arbeid nå i vår?

2. Gruppas arbeidsform

3. Resultater: Hva har vi fått til, og hva har vi ikke fått til?

4. Vurdering rammefaktorer som har påvirket arbeidet
5. Vurdering av gruppas sammensetning/kompetanse/kapasitet
Det er i hovedsak 3 problemstillinger vi ønsker å fremme til diskusjon
1. Kapasitet i gruppa: Hvor mye tid skal gruppens medlemmer sette av til arbeid i redaksjonsgruppa?
2. Begrenset kapasitet hos USIT: Hvordan skal gruppa forholde seg til begrenset kapasitet hos USIT for ny- og videreutvikling?

3. IA sin rolle ift. gruppa: Hva skal IA sin rolle være i gruppa. Bør IA involvere seg sterkere i gruppa?

4. Hvilke konsekvenser har de foregående spørsmål for gruppas ambisjonsnivå? 
1. Utgangspunkt for våren?
Overgang fra prosjekt til linje: I overgangen mellom KOST-prosjektet og den nye studieredaksjonsmodellen ble det skrevet et notat som beskriver mandat og arbeidsoppgaver for de forskjellige gruppene i studieinformasjonsarbeidet. Notatets hovedanliggende var at man ønsket å beholde de gode erfaringene fra KOST-prosjektet med å koordinere på tvers av UiO, samtidig som arbeidet ble lagt i en linjeorganisasjon i forbindelse med at man gikk fra prosjekt til drift. 
Omfattende organisasjon som følge av omfattende arbeid: Vi baserer oss i økende grad på web som primærkanal i kommunikasjonen med studentene. Vurderingen som ble gjort i forbindelse med oppstarten av studieweb var at ”Studiewebgruppens arbeidsfelt er så stort at det fordeles på flere undergrupper. På denne måten kan gruppen fungere mer effektivt, ved at enkelte jobber grundig med bestemte saker/temaer i mindre grupper.” Hovedtanken var at studieweb skulle stå for den overordnede koordineringen av studiewebarbeidet, samtidig som ”det jobbes grundig med bestemte saker/temaer i mindre grupper”. Organiseringen av studiewebarbeidet kan ses fremstilt på følgende skisse. 
Redaksjonsgruppa oppgaver og mandat: Redaksjonsgruppe har hatt to hovedoppgaver:
1. Redaksjonelle vurderinger av videre utviklingsbehov for UiOs studieweb inkl. studinfo-systemet, med skissering av forslag til løsninger + fortløpende drift og justeringer av studinfo-systemet

2. Fortløpende drifting (vurdering av behov for vedlikehold, justering og forbedring) av portalene Studier (http://www.uio.no/studier/) og Studentliv (http://www.uio.no/studentliv/), og koordinering av informasjon på disse sidene og på lokale sider om studieinformasjon og studentliv.

Todelt tilknytning: Denne todelingen gjenspeiler at Redaksjonsgruppa har en dobbelt tilhørighet. Gruppen er underlagt Studieweb i sitt daglige arbeid, men vil samtidig i en del saker/arbeidsprosesser løfte ønsker/forslag/problemstillinger til Webredaksjonen. Gruppa kan også få saker til utredning fra Webredaksjonen. Denne todelte tilknytningen har fungert bra dette semesteret. 
Ambisjonsnivå for våren: I det vi startet vårt arbeid i vår tok vi, i likhet med mange andre grupper under studieredaksjonen, med oss mange oppgaver som sto igjen etter KOST-prosjektet. Listen over mulige oppgaver var svært lang. Vi gikk igjennom denne listen ved semesterstart, og foretok en prioritering av hvilke oppgave vi syntes det var viktigst å ta tak i. Prioriteringene ble forelagt Studieweb som godkjente denne. Vi visste ved semesterstart at det ikke var mye kapasitet til teknisk utvikling. Ambisjonsnivået var likevel høyt fordi flere av sakene som lå på vent av mange ble oppfattet som kritisk å få på plass. 
Evaluering av modellen: Mens resten av studiewebmodellen skal vurderes etter ett år, ble det bestemt at Redaksjonsgruppa skulle evalueres allerede etter et halvt år. Dette fordi gruppa er relativt jobber med et komplekst saksfelt og har mange og komplekse relasjoner til tilstøtende grupper og prosesser. En god organisering av dette arbeidet krever tett oppfølging nå i startfasen. 
Redaksjonsgruppas sammensetning første halvdel av 2004
· Fakultetsrepresentant Frode Nyhamn (SV): leder/koordinator for gruppen
· Helene Johansen: Redaktør for de sentrale studienettsidene og portalene "Studier" og "Studentliv"

· Fakultetsrepresentant Tone Skramstad (MN): (Frem til 22. mars 2004)  Merethe Bremer (MN) var tenkt som Tones erstatter og deltok på noen møter i vår. 
· Fakultetsrepresentant Silje Rosseland (MedFak)

· USIT v. Tomm Eriksen

Ved behov: 

1. Studentsamskipnaden i Oslo v. Siri Moe 

2. Informasjonsavdelingen v. relevant kompetanse avhengig av sak. Torstein Helleve og Ann Elin Andersen vekslet om å møte på forskjellige saker. 

2. Gruppas arbeidsform
Hvordan har vi arbeidet: Gruppen har hatt møter annenhver onsdag, 2-3 timer. Noen av møtene har blitt avlyst fordi medlemmene har vært opptatt med andre ting. Erfaringen er at for lange opphold mellom møter fører til at vi lett mister fokus og progresjon i arbeidet. Det har vært et problem denne våren at mange medlemmer i gruppen har hatt mange andre jern i ilden og dermed ikke har kunnet møte så mye som forutsatt. Det trengs en avklaring og konkretisering av hvor mye tid medlemmene i gruppa forventes å bruke på dette arbeidet.
Hva har vi jobbet med: De fleste saker av driftskarakter har vært tatt innad i gruppa. Enkelte større utviklingsoppgaver har vært delegert til personer i eller utenfor Redaksjonsgruppa. Den største saken som har vært delegert er utbedring av eksamensinformasjonen. Her har Redaksjonsgruppa vært inne på enkelte punkter i prosessen, mens den generelle fremdriften vært overlatt til en egen gruppe. Eksempler på oppgaver som har det har vært jobbet med i mindre grupper innenfor Redaksjonsgruppa er utbedring av studielivsinformasjonen, samt utbedring av programmets hjemmeside. 
Generering av saker: De fleste av sakene vi har jobbet med er saker som vi tok med fra prosjektfasen. Ut over dette har Redaksjonsgruppa for en stor del selv generert sine saker. Studieweb har imidlertid vært involvert der hvor det har vært nødvendig med vurderinger i forhold til prioriteringer eller saksgang. Redaksjonsgruppa har også fått saker fra Studieweb, Webredaksjonen, og superbrukernettverket (via Studieweb). Mange av driftsspørsmål kommer naturlig nok fra Helene som jobber med de sentrale sidene. 
Vurdering av arbeidsform: Vi har brukt litt tid til å venne oss til at redaksjonsgruppa både består av nye personer og har et litt annet mandat enn tidligere. Likevel er hovedinntrykket at gruppa har fungert bra. Redaksjonsgruppa gir mulighet til større og mer detaljerte diskusjoner enn vi ville hatt i studiewebgruppa, både av konkrete og prinsipielle saker. Det er generelt svært nyttig å dukke ned i noen problemstillinger for å finne noen felles premisser. Spesielt med tanke på at gruppa består av personer som ser saker fra litt forskjellig ståsted. Redaksjonsgruppa er kort sagt et sted hvor man kan bryne synspunkter på hverandre! Redaksjonsgruppa bidrar også til at vi ”vedlikeholder hukommelsen” knyttet til løsningene på studieweb! 

Bruk av loggen http://wo.uio.no/as/WebObjects/nettlogg.woa/1/wa/logg?id=1981:
Denne har blitt brukt i perioder, men mest av Frode. Andre har ikke vært så flittige med å oppdatere den med småsaker som er ferdigstilte (små oppdateringer som er gjort o.l), derfor mangler en del oppdateringer og forbedringer i dokumentasjonen. Alle medlemmene bør bli flinkere til å bruke loggen, slik at vi får bedre tak om de løse trådene.

Prioriteringslista: Har ikke blitt et så sentralt arbeidsverktøy som den var tiltenkt å være. Har mer fungert som en ”sjekk av status” i begynnelsen, midtveis og slutten av semesteret. 
Redaksjongruppas vortex-mappe:  https://vortex.uio.no/prosjekter/studieweb-red/ Dette er et godt verktøy i arbeidet som burde brukes mer til skisser, fremdriftsplan/prioriteringsliste o.l.

3. Resultater - Hva har vi fått til, og hva har vi ikke fått til?

Saker: Redaksjonsgruppa har vært et forum for viktige og nyttige diskusjoner av forskjellige aspekter ved studiewebben. Generelt har det bidratt til større bevissthet rundt problemstillinger, kompetanseutveksling og kompetanseheving. Mange av de store sakene vi så for oss at vi skulle gyve løs på har enten blitt satt ut til andre grupper, eller måtte settes på vent fordi de ikke har vært klare for å ta fatt på. Vi har nok lyktes bedre i å drifte studinfo-systemet, enn å i gjøre store forbedringer, men har fått gjort noen justeringer/forbedringer på noen punkter. 
Noen eksempler på hva vi har jobbet med i vår og som vi har fått resultater på: 

· Justering av inngangsveier m.m.

· Justering av stilark på generell dokumenttype, slik at lesbarheten har blitt bedre

· Kartlegging av metadata i studinfo med tanke på søk: forbedring av metadata pågår
· Justering og forbedring av Studietilbudssiden
· Diskusjon rundt og justering av sider under www.uio.no/studier/ med utgangspunkt i ambisjon om entydig navigasjon på disse sidene
· Håndtering av innspill fra forskjellige grupper og personer: gjelder saker som opplenking fra portaler, studiestart, brukertesting, ønsker fra superbrukere. 
· Har også kartlagt og foretatt noen justeringer av programmenes hjemmesider, bruk av fellestekster, profilering av studietilbud på nettet, sentral info om bl.a. frister
· Noen utbedringer av informasjonen om studieliv ved UiO i forbindelse med tilbudsinformasjon til nye studenter på web.

Noen eksempler på ting vi hadde planer om å jobbe med i vår, men som vi av forskjellige grunner ikke har fått gjort så mye med:
· Integrasjon mellom emnepresentasjon og emnebeskrivelse: har avventet avklaring rundt prosess. Arbeid er nå i gang i forbindelse med kvalitetssikringssystemet. 
· Integrering av informasjon innenfor samme tema, men som ligger på forskjellig nivå (informasjonen har forskjellige avsendere, for eksempel informasjon fra UiO versus fakultetsinformasjon om eksamen): Avventer resultat av eventuell brukertest for å få en bedre forståelse av potensielle problemområder.
· Utvide maler for å inkludere EVU (ev. phd): Vi har avventet konkret plan for oversikt over omfang som utgangspunkt for vår planlegging.
· Gjennomgang av dokumenttyper – spes programmets hjemmeside: Når det gjelder programmets hjemmeside har vi hatt en todelt strategi. 1) lage noen gode eksempler, 2) sette i gang prosess for å få implementert disse. Vi har kommet et stykke på den første delen. Har blant annet gjort en del på informasjon om utveksling og noe på studielivsinformasjon i forbindelse med programmets hjemmeside. Del 2, implementering, gjenstår.
· Mulighet til å generere oversikt over emner med ledig kapasitet ved emneopptak. Forutsetter FS-integrasjon. Kartleggingsarbeid pågår.
· Studielivssidene. Fikk gjort noe, men på langt nær så mye som ønsket. Ønsket blant annet flere bilder på studie-/studielivssidene. 
· Grensegang mot Classfronter - definere noen grenseganger: ikke gjort noe
· Grensegang mot portal: Uklart hva som er videre gang i portalarbeidet.
Saker som har vært ”satt ut”: 

· Utbedring av eksamensinformasjon: egen gruppe ledet av Cecilie - egen fremdriftsplan

· Tilpassing av løsningen for å ivareta Jus/profesjon: Cecilie har jobbet med saken for jus sin del. Redaksjonsgruppa jobber med å kartlegge om løsningene som er utviklet for jus også kan brukes av de andre profesjonsstudiene ved behov
· Tilbudskontekst: har avventet samkjørt prosess med kataloggruppa 
· Arbeid med ny løsning for studiestartsdokumentet

For detaljert oversikt, se: 

1. Nettlogg: http://wo.uio.no/as/WebObjects/nettlogg.woa/1/wa/logg?id=1981 

2. Aktivitetsliste m/status for saker: https://vortex.uio.no/prosjekter/studieweb-red/dokumenter/Prioritering_redsakerV04.doc (vedlagt)

4. Vurdering av rammefaktorer som har påvirket arbeidet
Avklaringer i SFA: Har ventet mye på avklaringer andre steder, spesielt i forhold til revideringer av emnepresentasjon og emnegruppepresentasjon for at disse skal ivareta krav i studieforskriften. Til dels gjelder dette også utvidelse av program- og emnemaler for at de skal kunne brukes av ph.d. og evu. 

Kapasitet hos USIT: USIT har dette semesteret konsentrert seg om å gjøre løsninger som er utviklet tidligere mer robuste. Teknisk utvikling utover det som har vært helt nødvendig for å justere eksisterende løsninger har derfor ikke vært prioritert. Generelt har vi kanskje blitt for vant til å tenke at vi ikke kan sette i gang nye større ting fordi vi har erfart at vi har begrenset kapasitet til ny teknisk utvikling. Vi har fått enkelte forbedringer og noen nyutviklinger overraskende raskt, for eksempel ny løsning for studiestart. Det trengs en oppdatert avklaring av hvilken kapasitet USIT har for å følge opp saker som Redaksjonsgruppa jobber med.
Vi har satt ut oppgaver: Både av hensyn til kapasitet og kompetanse er enkelte prosesser og oppgaver satt til mindre grupper, for eksempel:

· Forskriftsmessige emnepresentasjoner

· EVU

· PhD

· Forbedring av eksamensinformasjonen

· Disiplinsider for jus, og senere for andre profesjonsstudier

De tre første av disse prosessene har av forskjellige grunner i et saktere tempo enn vi hadde sett for oss. Vi har derfor mistet litt kontakten med disse sakene.

Generelt: Vi har mange grupper som vi skal koordinere og virke i forhold til. Dette er veldig ressurskrevende! Vi opplever at vi har brukt mye tid på å diskutere organiseringer og prioriteringer. I forhold til Studieweb har vi forsøkt å kun trekke opp diskusjonssaker mens det når det gjelder orienteringssaker har vært henvist til nettloggen. Det trengs en organisering som kan gi ro rundt arbeidet med studier og web.
5. Vurdering av gruppas sammensetning, kompetanse og kapasitet
Assosierte medlemmer – forholdet til SiO: Gruppa har assosierte medlemmer fra både SIO og IA. Når det gjelder SIO har dette vært en god løsning. Vi har fått diskutert det som involverer dem i egne møter, og de har sluppet å delta på mange møter hvor vi jobber med saker som ikke angår dem direkte. Generelt bør gruppas sammensetning vurderes opp mot mandat.
Assosierte medlemmer – forholdet til IA: Når det gjelder forholdet til IA har det vært lagt opp til at vi skulle kalle inn relevante personer ved behov. Det positive ved denne løsningen er 1) vi har måttet ta aktivt stilling til hvilken kompetanse vi trenger, og 2) Ann Elin har deltatt på flere møter, og IA er dermed ikke kun representert ved Torstein. Dette er også positivt fordi det skaper en sterkere sammenheng mellom arbeidet med trykksaker, og arbeid med web. 
Modellen hvor IA kun er assosiert medlem skaper imidlertid store utfordringer for koordineringen. Mange av sakene vi jobber med involverer Informasjonsavdelingen, og det har vært litt usikkerhet knyttet til *når* i prosessene IA skal inn, og hvem som i så fall skal inn. Fra Redaksjonsgruppas side har det vært viktig å unngå at mange diskusjoner må tas om igjen fordi IA kommer for sent inn. Erfaringen fra første halvår tilsier at IA må inn tidlig dersom de har grunnleggende synspunkter på løsninger det jobbes med. IAs rolle bør også knyttes til en diskusjon av gruppas kapasitet og kompetanse. Det er nok ønskelig med et enda større bidrag fra IA inn i gruppa, både fordi vi generelt trenger en del ressurser for å få ”moment” på jobbingen, og fordi IA sitter på en kompetanse innenfor flere områder som gruppa per i dag mangler. Det mest konkrete eksempelet er kompetanse innenfor design og skissering av løsninger, herunder bruk av bilder på nettsidene. IAs rolle har betydning for gruppas kapasitet og kompetanse og må derfor vurderes i forhold til ambisjonsnivå og mandag for gruppa.
Med utgangspunkt i at redaksjonsgruppa skal være en løpende redaksjon for www.uio.no/studier oppleves det som tungvint at alle justeringer av siden må få via IA. Dette bør være en dynamisk portal hvor forskjellig informasjon frontes på aktuelt tidspunkt. Dersom redaksjonsgruppa skal ha ansvar for å vedlikeholde portalen, og IA ikke skal delta på fast basis, må noen i gruppa også ha mandat til å gjøre de fysiske endringene. Vi forutsetter da selvfølgelig at endringene skjer innenfor de generelle rammer og retningslinjer som portalene er underlagt.
Generelt om kapasitet og kompetanse: Redaksjonsgruppa og dets medlemmer enkeltvis har ikke kapasitet til å gripe fatt i større enkeltsaker og gjøre disse på nytt fra bunnen av med kartlegging, skissing etc. Dette gjelder for eksempel Studentliv-sidene. En faktor som bidrar til dette at det ikke er definert hvor mye tid av sin stilling hvert medlem skal bidra med, dessuten at de enkelte medlemmenes roller i gruppa heller ikke helt definert. Det bør vurderes om det skal settes av en viss stillingsprosent som medlemmer forventes å delta med. Det er positivt at alle har mye erfaring fra sine arbeidsområder. Også bra at vi har kunnet ta med erfaring fra KOST-perioden, både i forhold til kjennskap til systemet som ble utviklet, og i forhold til kjennskap til prosessene ved UiO.

Gruppas størrelse: Gruppa bør ikke være for stor for å kunne være effektiv. Det er viktig at kun fakulteter som er med i gruppa faktisk stiller med noen som har tid/mulighet til å bidra. Størrelsen på gruppa bør vurderes. 
6. Noen tanker for høsten
Noen mulig modeller for videre organisering: Avventer til etter høring.

